4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1073 της 3/23 Ιουλ. 1954 Περί επεκτάσεως εφαρμογής των διατάξεων Α.Ν. 1819/51 «περί τρόπου διεξαγωγής των πάσης φύσεως συναλλαγών του Δημοσίου δια την είσπραξιν εκ πάσης φύσεως εσόδων Δήμων κλπ. Νομικών Προσώπων Δημοσίου Δικαίου εν γένει. Έχοντες υπ’ όψιν, τας διατάξεις του άρθρ. 4 του Α.Ν. 1819/1951 «περί τρόπου διεξαγωγής των πάσης φύσεως συναλλαγών του Δημοσίου προτάσει του Υπουργού των Οικονομικών και των λοιπών αρμοδίων Υπουργών, αποφασίζει: α)Επεκτείνει την εφαρμογήν των διατάξεων του Α.Ν. 1819/51 «περί τρόπου διεξαγωγής των πάσης φύσεως συναλλαγών του Δημοσίου» δια την είσπραξιν των πάσης φύσεως εσόδων των Δήμων, Κοινοτήτων και Νομικών εν γένει Προσώπων Δημοσίου Δικαίου, εφ’ όσον αύτη ενεργείται δια των Δημοσίων Ταμείων. β)Δια την εκτέλεσιν της ανωτέρω παραγράφου ορίζει όπως ισχύση το Κεφ. Α΄ της υπ’ αριθ. 78069/1952 αποφάσεως του Υπουργού των Οικονομικών δημοσιευθείσης εις το υπ’ αριθ. 71/1952 Τεύχος Β΄ Φ.Ε.Κ., των περί επαναβεβαιώσεως του ποσού της μη πληρωθείσης επιταγής διατάξεων ταύτης εφαρμοζομένων αναλόγως υπέρ του Νομικού Προσώπου, Δήμου ή Κοινότητος. Εκδόσαν προς τούτο την υπ’ αριθ. 1073 πράξιν αυτού, ισχύουσαν από της δημοσιεύσεως  εις την Εφημερίδα της Κυβερνήσεως. 